I dag har 4.278 personer taget den danske indfødsretsprøve på landets sprogcentre.

Prøven skal bestås, hvis man ønsker at blive dansk statsborger.

Den består af 40 spørgsmål. Mindst 32 svar skal være korrekte for at bestå.

35 af spørgsmålene omhandler danske samfundsforhold, dansk kultur og historie.

De resterende fem spørgsmål vedrører aktuelle emner og kan omfatte spørgsmål om for eksempel politik eller kulturelle begivenheder.